Eesti NSV Siseasjade Rahvakomissariaadi Miilitsavalitsus

Eesti NSV SARKi ja SM **Miilitsavalitsus** oli Eesti NSV sisejulgeoleku- ja haldusasutus Eesti NSV Siseasjade Rahvakomissariaadi ja Eesti NSV Siseministeeriumi alluvuses.

1940. aasta septembris moodustatud Töölis-Talupoegade Miilitsavalitsus täitis senise Politseitalituse ja sisekaitseülema ülesanded. Eesti NSV SARKi Töölis-Talupoegade Miilitsavalitsus täitis moodustamisel 1940. aastal välis- ja kriminaalpolitsei ülesanded töö korraldamisel, administratiivkaristuste määramisel, tegeles elanike registreerimise, väljasõidulubade ja välispasside väljaandmise ja avalike ürituste registreerimisega, lahendas NSV Liidu kodakondsusse astumise avaldusi (senistele kodakondsuseta isikutele).

Töölis-Talupoegade Miilitsavalitsuse moodustamisel likvideeriti Rahva Omakaitse, mille isikkoosseisust enamik astus SARK-i ja miilitsasse.

ENSV SARKi Töölis-Talupoegade Miilitsavalitsuse 1. juhiks oli Eesti kohalik kommunist Edgar Petree ja tema asetäitjaks miilitsa vanemleitnant Sergei Golubkov. 19.12.1940 asus Petree asemel miilitsavalitsust juhtima Leonhard Klaaser (Klaser), kes oli sellel kohal kuni 15.05.1941. 15. – 29. augustini 1941 oli ENSV SARKi TTM juhiks riikliku julgeoleku vanemmajor Andres Murro

Vastavalt NSV Liidu Siseasjade Rahvakomissariaadi organisatsioonistruktuurile allus miilitsavalitsus keskaparaadis, Eesti NSV Siseasjade Rahvakomissariaadile ja ka piirkondlikes asutustes siseasjade linna- ja maakonna osakondadele. Varasema Eesti politsei kaheksa prefektuuri asemele moodustati TTM osakond igasse maakonda, lisaks Raudteede prefektuuri asemele raudteemiilits. TTM osakond (linnades ja maakondades) jagunes omakorda jaoskondadeks (kriminaaljälitusosakond, SORVVO osakond jt). Osakonnad linnades jagunesid veel miiltsajaoskondadeks ja maapiirkondades rajoonide miilitsavolinike piirkondadeks. 

TMM juurde moodustati ka Riiklik Autoinspektsioon, mille ülesanne oli registreerida mootorsõidukeid, jälgida liiklus­eeskirjadest kinnipidamist, aga tegeleda ka mootorsõidukite tehnilise ülevaatusega.

TMM  juurde moodustati eriosakond, mis tegeles lisaks salajasele ametkondlikule kirjavahetusele ka tulirelvade lubade väljastamisega ja võttis arvele kõik trüki- ja paljundusmasinad.

TTM juurde moodustati abistava organisatsioonina 1940. aasta lõpus vabatahtlik brigaadimiilits. Brigaadimiilitsate ülesandeks oli „võitlus kontrrevolutsioonilise ja klassivaenulise elemendi, salakuulajate, trotskistide, kahjurite, varaste ning huligaanidega”, st pidid abistama miilitsat patrullimisel ja vahiteenistuses.
## SARKi Miilitsavalitsus 1940–1941

1941. aastal oli Eesti NSV SARKi Töölis-Talupoegade Miilitsavalitsuse struktuur järgmine: 
*sekretariaat, Josif Smagar (hiljem Viktor Rader)
*operatiivosakond, 
*kriminaaljälitusosakond, miilitsaleitnant Vassili Hanin
*eriosakond, miilitsaleitnant Lisjenko
*poliitosakond (tegeles poliitilise kasvatustööga), miilitsakapten Nikolai Voronin
*väljaõppeosakond, vanemleitnant Ponomarjov
*välispasside osakond, 
*passiosakond, 
*kaadrite osakond, 
*eelvangistuskamber, 
*relvatöökoda.

*Eesti NSV SaRK-i Tallinna linnaosakond, ülem 
*Eesti NSV SaRK-i Tööliste-Talupoegade Miilitsa Tartumaa osakonna ülem, Arved Kalvo
*Eesti NSV SaRK-i Töölis-Talupoegade Miilitsa Viljandimaa osakonna ülem, Jaak Karu
*Eesti NSV SaRK-i Töölis-Talupoegade Miilitsa Järvamaa osakond	
*Eesti NSV SaRK-i Tööliste-Talupoegade Miilitsa Klooga-Paldiski osakond		
*Eesti NSV SaRK-i Töölis-Talupoegade Miilitsa Läänemaa osakond	
*Eesti NSV SaRK-i Tööliste-Talupoegade Miilitsa Petserimaa osakond	
*Eesti NSV SaRK-i Töölis-Talupoegade Miilitsa Pärnumaa osakond	
*Eesti NSV SaRK-i Töölis-Talupoegade Miilitsa Saaremaa osakond	
*Eesti NSV SaRK-i Tööliste-Talupoegade Miilitsa Tartumaa osakond	
*Eesti NSV SaRK-i Töölis-Talupoegade Miilitsa Valgamaa osakond	
*Eesti NSV SaRK-i Töölis-Talupoegade Miilitsa Viljandimaa osakond	
*Eesti NSV SaRK-i Töölis-Talupoegade Miilitsa Virumaa osakonna ülem, M. Peterson
*Eesti NSV SaRK-i Töölis-Talupoegade Miilitsa Võrumaa osakond


1944. aasta 15. juulil moodustati Eesti NSV siseasjade rahvakomissari käskkirjaga nr 007 operatiivstaap ja ühendatud operatiivgrupid, mille kohaselt olid pärast Punaarmee poolset Eesti territooriumi vallutamist Eesti NSV SARK struktuuris järgmised miilitsa allüksused:
*Eesti NSV Siseasjade Rahvakomissariaadi Miilitsavalitsus ehk ENSV SaRK-i Miilitsavalitsus (*УМ – Управление Милиции НКВД*) – miilitsa keskaparaadina
*Kriminaaljälituse osakond (*ОУР*) tõsiste kriminaalkuritegudega ning piirkondlike allüksuste kontrolli ja abistamisega raskemate kuritegude avastamisel­;
*SORVVO osakond (*ОБХСС*) riikliku, ühiskondliku ja kooperatiivide omandi vastu suunatud kuritegevusega;
*Lõuna Grupp, mis vastutas korrakaitse eest Lõuna Eesti piirkonnas, 
*Põhja grupp, mis vastutas korrakaitse eest Põhja-Eesti piirkonnas, 
*Narva Linnaosakond, mis vastutas Ida-Virumaa ning Narva piirkonna eest.

## SARKi ja SM Miilitsavalitsus 1944–1949
### SARKi ja SMi Miilitsavalitsuse juhid
*1944–1948, miilitsapolkovnik Arved Kalvo, SARKi Miilitsavalitsuse ülem
*1948–1949, miilitsapolkovnik/4. novembrist 1948, 3. järgu miilitsakomissar, Ivan Gonjajev


1940. aastate lõpuks oli Eesti NSV Siseministeeriumi Miilitsavalitsuses kujunenud järgmine struktuur:
* Sekretariaat
* Kriminaaljälitus
* Sotsialistliku omandi riisumise vastase võitluse osakond (SORVVO)
* Uurimisosakond
* Teenistusosakond
* Operatiivosakond
* Riiklik autoinspektsioon (lühendid RAI ja GAI)
* Passiosakond (passi- ja registreerimisosakond), mille alluvuses töötas vabariiklik aadressbüroo (Olevimägi 16)
* Kaadriosakond
* Arvestus-registreerimisosakond (tegeles ka dokumenditöö ja arhiiviga)
* Teaduslik-tehniline osakond
* Ajaleht Na Straže (alates 1953. a.)
*Eesti NSV SM Miilitsavalitsuse tegevuse parteiliseks juhtimiseks loodi MV poliitosakond, mis täitis ka EKP parteikomitee põhikirjajärgseid ülesandeid, poliitosakond likvideeriti 1956. aastal.

Eesti NSV SM Miilitsavalitsusele allusid maakondade ja vabariikliku alluvusega linnade miilitsaosakonnad, mis formaalselt olid kohaliku töörahva saadikute nõukogu täitevkomitee osakonnad. 
*Eesti NSV SMi Tallinna Miilitsavalitsus, 1944. aastal Pärnu maantee 27 Tallinn jt.

## RJM Miilitsavalitsus 1949–1953

:1949. aasta oktoobris viidi miilits SM alluvusest Eesti NSV RJM alluvusse, kuni 1953. aasta märtsini. SM asetäitja ametikoht miilitsa alal SM puudus. Ametikoht (siseministri asetäitja ja Miilitsavalituse ülem) SM taastati 1953. aasta märtsis.
### RJMi Miilitsavalitsuse juhid
*1949–1951, 3. järgu miilitsakomissar, Ivan Gonjajev, Eesti NSV RJM ministri asetäitja miilitsa alal ja Eesti NSV RJMi Miilitsavalitsuse ülem
*27. märts 1951-06.1953, Dmitri Sokolov, Eesti NSV RJM ministri asetäitja miilitsa alal ja Eesti NSV RJMi Miilitsavalitsuse ülem
**jaanuar 1953 – märts 1953, alampolkovnik Mihhail Krassman, Eesti NSV RJMi Miilitsavalitsuse ülema asetäitja

Eesti NSV Riikliku Julgeolekuministeeriumi Miilitsavalitsusele allusid:
*Kriminaaljälituse osakond
*Sotsialistliku omandi riisumise ja spekulatsiooni vastu võitlemise osakond
*Uurimisjaoskond
*Eesti NSV Riikliku Julgeolekuministeeriumi Tallinna Miilitsavalitsus
*Eesti NSV Riikliku Julgeolekuministeeriumi Miilitsavalitsuse Tartu linnaosakond
*Eesti NSV Riikliku Julgeolekuministeeriumi Miilitsavalitsuse Narva linnaosakond
*Eesti NSV SARKi/SM MV Harjumaa MO, ülem kapten Ernst Lillipuu, osakond asus Tallinnas Nõmmel Idakaare tee 1 ja 3 majades (1944–);
**Eesti NSV SARKi/SM Miilitsavalitsuse Harjumaa osakond, Pärnu maantee 41 (1944–1954)
*Eesti NSV SARKi/SM MV Läänemaa Miilitsajaoskond, ülem vanemleitnant Maiorov;
*Eesti NSV SARKi/SM MV Valgamaa Miilitsajaoskond, ülem leitnant Soonda Konstantin (Соонда Константин Петрович);
*Eesti NSV SARKi/SM MV Viljandimaa Miilitsaosakond, ülem vanemleitnant Heino Laas;
*Eesti NSV SARKi/SM MV Virumaa Miilitsaosakond, ülem vanemleitnant Aleksandr Enger;
*Eesti NSV SARKi/SM MV Tartumaa Linnaosakond, ülem kapten Rudolf Prants (1944–); alampolkovnik Pavel Utikas/, 
*Eesti NSV SARKi/SM MV Saaremaa Miilitsaosakond, ülem kapten Ivan Erm;
*Eesti NSV SARKi/SM MV Võrumaa Miilitsaosakond, ülem vanemleitnant Aleksander Osila. MO asus Kreutzwaldi tänav 52 ning teisel pool tänavat asuvas Ziehri majas paiknes NKVD sisevägede väeosa;
*Eesti NSV SARKi/SM MV Pärnumaa Miilitsaosakond, ülem kapten Ratasepp;
*Eesti NSV SARKi/SM MV Järvamaa Miilitsajaoskond, ülem vanemleitnant Karl Päro;
*Eesti NSV SARKi/SM MV Narva Linnajaoskond, ülema asetäitja major Golubev.
1950. seadluse alusel kaotati Eestis maakonnad ja loodi nende asemele 39 maarajooni, kohalike miilitsa-asutuste (39 Eesti NSV RJMi Miilitsavalitsuse rajooniosakonda) võrk oli seotud Eesti NSV haldusjaotusega.

## SM Miilitsavalitsus 1953–1968

### Siseministeeriumi Miilitsavalitsuse juhid
*juuni 1953–1958, riikliku julgeoleku polkovnik August Pork, Eesti NSV Siseministeeriumi Miilitsavalitsuse ülem  
**1949–1953, alampolkovnik Rudolf Prants, Eesti NSV SMi MV ülema asetäitja 
**30. november 1953 – 7. juuli 1956, alampolkovnik Mihhail Krassman, Eesti NSV SMi MV ülema asetäitja
**Jüri Veskijärv, Jüri p., Eesti NSV SMi MV ülema asetäitja
**polkovnik Eduard Teus Karli p. Eesti NSV SMi MV ülema asetäitja
*1959–1967, polkovnik Aleksander Kikas (1914–1992), Eesti NSV SMi MV ülem, SM asetäitja
## Eesti NSV ÜKKM
### ÜKKM Miilitsavalitsuse juhid
*1967– august 1968, polkovnik Aleksander Valkonen, Eesti NSV Ühiskondliku Korra Kaitse Ministeeriumi (1962–1968) MV ülem, ministri asetäitja

## SM Siseasjade Valitsus 1968–1991

1968. aasta lõpul nimetati Eesti NSV Siseministeeriumi Miilitsavalitsus, ENSV SM Siseasjade Valitsuseks, kohalikud piirkondlikud asutused linnade ja rajoonide Töörahva Saadikute Nõukogu Täitevkomiteede siseasjade osakondadeks või valitsusteks (nt Tallinna Linna Töörahva Saadikute Nõukogu Täitevkomitee Siseasjade Valitsus ja Harju Rajooni Töörahva Saadikute Nõukogu Täitevkomitee Siseasjade Osakond). 

Miilitsa- ja (alates 1968. aastast siseasjade) asutuste ülesanded olid avaliku korra tagamine, võitlus kuritegevusega ja selle ennetustöö, valveteenistus tähtsamates riigiasutustes, elanike elukoha registreerimine, riigisiseste passide väljaandmine ja passirežiimi elluviimine, mootorsõidukite registreerimine, tehniline kontroll ja liiklusohutuse tagamine, mitmesuguste tegevuslubade väljaandmine ja esemete registreerimine ( tulirelvad, lõhkeained, kirjutusmasinad, paljundus- ja trükiseadmed, pitsatite ja stampide kinnitamine jm), koos tsiviilkaitse ja tuletõrje keskasutustega sellealase töö organiseerimine, kaadri väljaõpe. 

1968. aastal oli miilitsa/siseasjade valitsuse struktuur järgmine:
* Sekretariaat
* Kriminaaljälitus
* Sotsialistliku omandi riisumise vastase võitluse osakond (SORVVO)
* Välisteenistuse osakond
* Passiosakond koos aadressbürooga (tegeles ka maksudest ja alimentidest kõrvalehoidjatega)
* Viisade ja välismaalaste registreerimise osakond (OVIR)
* Teaduslik-tehniline osakond
* Päästeteenistuse osakond
* Riiklik autoinspektsioon
* Ajalehe Na Straže toimetus

## Viited

## Välislingid
*ENSV Siseasjade Rahvakomissariaadi Töölis-Talupoegade Miilitsavalitsus (1940 - 1941), The National Archives of Estonia
*ENSV Siseministeeriumi Miilitsavalitsus (1940 - 1941), The National Archives of Estonia
*Управление рабоче-крестьянской милиции – Управление милиции, Cайт истории, по организационной структуре и кадровому составу органов безопасности (ВЧК-КГБ)